Κυνόδοντας άνω γνάθου

48px Μορφολογία ΔοντιώνΚυνόδοντας άνω γνάθουΗ εικόνα περιέχει πρόσθετες πληροφορίες, πλοηγηθείτε με τον δρομέα.ΠεριγραφήΧρόνος ανατολήςΜόνιμος Νεογιλός11-13 έτος 16-20 μηνώνΘέση στη γνάθοΣύστημα FDIΜόνιμοςΝεογιλός13/23 53/63Ολικό μήκοςΜόνιμος Νεογιλός26,5 χιλ.19 χιλ.Μήκος μύληςΜόνιμος Νεογιλός9,5 χιλ.6,5 χιλ.Μήκος ρίζαςΜόνιμοι Νεογιλός17 χιλ.13,5 χιλ.Εύρος μύλης εγγύς-άπωΜόνιμος Νεογιλός7,5 χιλ.7 χιλ.Εύρος μύλης χειλοϋπερώιαΜόνιμος Νεογιλός8 χιλ.7 χιλ.
Ο μόνιμος κυνόδοντας άνω γνάθου ανήκει στην ομάδα των πρόσθιων δοντιών μαζί με τους τομείς. Είναι το τρίτο δόντι του οδοντικού φραγμού εκατέρωθεν της μέσης γραμμής του προσώπου, τοποθετημένο ανάμεσα στον πλάγιο τομέα προς την εγγύς όμορη επιφάνειά του και στον πρώτο προγόμφιο προς την άπω όμορη επιφάνειά του. Ο νεογιλός κυνόδοντας της άνω γνάθου στην άπω όμορη επιφάνειά του συνορεύει με τον πρώτο νεογιλό γομφίο. Θεωρείται το σημαντικότερο δόντι μετά τον πρώτο μόνιμο γομφίο εξαιτίας της ισχυρής ανατομικής του κατασκευής καθώς η ρίζα του μπορεί να φτάσει έως το κάτω τοίχωμα του οφθαλμικού κόγχου, γι' αυτό και είναι γνωστό ως «δόντι του ματιού».

 Γενικά χαρακτηριστικά 
Ο κυνόδοντας βρίσκεται στην γωνία του οδοντικού τόξου. Παίζει σημαντικό ρόλο στη φυσιολογία του προσώπου λόγω της θέσης του. Είναι ογκώδες δόντι, αιχμηρό, με μεγάλη δύναμη και η βασική λειτουργία του είναι η σύλληψη και ο τεμαχισμός των τροφών. Όταν υπάρχει αλλοίωση στο ακρορρίζιό του μπορεί να δημιουργήσει σημαντικά προβλήματα καθώς η ρίζα του μπορεί να φτάσει μέχρι την κόγχη του ματιού. Ο κυνόδοντας είναι μονόριζο δόντι.

Οι επιφάνειες του δοντιού διακρίνονται σε:  
 χειλική ή προστομιακή ή παρειακή (προς τα χείλη),
 γλωσσική ή υπερώϊα (προς την γλώσσα), 
 κοπτική ή κοπτικό χείλος,
 εγγύς όμορη (η επιφάνεια επαφής προς το όμορο δόντι σε σχέση με τη μέση γραμμή του προσώπου),
 άπω όμορη (η απέναντι της εγγύς).
 Ιδιαίτερα χαρακτηριστικά 
Οι άνω και κάτω μόνιμοι κυνόδοντες έχουν το μεγαλύτερο συνολικό μήκος απ' όλα τα δόντια του οδοντικού φραγμού και μάλιστα ο άνω κυνόδοντας είναι το δόντι με την πιο επιμήκη ρίζα. Επίσης έχει τη μεγαλύτερη μέγιστη παρειο-γλωσσική διάσταση από τα υπόλοιπα πρόσθια δόντια (κεντρικοί και πλάγιοι τομείς).

 Διαφορές 
 Μόνιμων και νεογιλών δοντιών 
Οι νεογιλοί κυνόδοντες της άνω γνάθου έχουν μικρότερο μέγεθος μύλης, αυχενική περίσφιξη, διογκωμένο γλωσσικό έπαρμα και λεπτότερη και μακρύτερη ρίζα.
 Άνω και κάτω μόνιμων κυνοδόντων 
Οι κυνόδοντες της άνω γνάθου σε σχέση με τους κάτω, έχουν μεγαλύτερη εγγύς-άπω διάσταση αλλά πιο κοντή μύλη, με πιο ανεπτυγμένο γλωσσικό φύμα και κατά πολύ μακρύτερη ρίζα. Το κοπτικό τους φύμα έχει πιο οξύαιχμη κορυφή και η κυρτότητα της προστομιακής τους επιφάνειας είναι μεγαλύτερη.

 Φωτογραφίες 

 Δείτε ακόμα 
 Κυνόδοντας

 Παραπομπές 

Κατηγορία:Δόντια